Током америчког рата за независност, наполеонских ратова и рата 1812. године било је уобичајено вербално разликовати бродове корсара-приватника (познате и као приватни ратни бродови) и наоружане трговачке бродове, који су се називали "писмима марке" (тј. овлашћењима за одмазду), иако су и једни и други добијали исту провизију. Брод Сер Џон Шербрук (Халифакс) био је приватник; Сер Џон Шербрук (Сејнт Џон) је био наоружани трговац. Британска Источноиндијска Компанија договарала је овлашћења за одмазду за њена пловила као што је Лорд Нелсон, не да могу да носе топове да одбију ратне бродове, корсар-приватнике, и пирате на својим путовањима у Индиу и Кину, то су могли и без дозволе, него тако да би, уколико би имали прилику да улове плен, то могли да ураде без да их окриве за пиратерију. Слично томе, и Ерл оф Морнингтон, теретњак источноиндијске компаније од само шест топова, носио је овлашћење за одмазду.